
Arkivref.:

organisasjonsendringer ved universitetsbiblioteket
Universitetsdirektøren legger med dette frem sak for universitetsstyret som omhandler fastsetting av
ny organisasjonsmodell ved universitetsbiblioteket.

Saken legges frem for universitetsstyret med hjemmel i universitetslovens § 9-2, nr. 4:

Styret selv fastsetter virksomhetens interne organisering på alle nivåer. Organiseringen må sikre at studentene og de ansatte blir hørt.

På informasjons- drøftings- og forhandlingsmøte 27.03.2007 ble det holdet drøftinger med tjenestemannsorganisasjonene vedrørende fastsettingen av ny organisasjonsmodell. Drøftinger ble holdt i henhold til hovedavtalens § 12. Partene ble enige om å gi sin tilslutning til forslaget om ny organisasjonsmodell.

Sakens bakgrunn 

Bibliotek for psykologi og jus (PJ-biblioteket)  ble opprettet i 2004. PJ-biblioteket var opprinnelig planlagt som egen, selvstendig avdeling ved Universitetsbiblioteket.  Men blant annet for å oppnå en større fleksibilitet ved å kunne se personalet ved de to bibliotekene under ett, ble PJ-biblioteket i første omgang lagt under Bibliotek for humaniora og samfunnsfag og jus (HSJ-biblioteket).  

Universitetsbiblioteket ønsker nå å utskille PJ-Biblioteket som egen avdeling. PJ-biblioteket er nå godt etablert og Universitetsbiblioteket mener at erfaringen tilsier at det er grunn for å ta opp igjen den opprinnelige planen om selvstendig avdeling. Til tross for at PJ-biblioteket er en liten avdeling, seks ansatte, vurderes dette å være en hensiktsmessig løsning. Utskillelsen innbærer at HSJ-biblioteket opphører som organisatorisk enhet og erstattes av de nye enhetene Bibliotek for humaniora og samfunnsfag (HS-biblioteket) og bibliotek for psykologi og jus.
Universitetsbibliotekets forslag til ny organisering:

Figur 1: Modellen viser foreslått endring av organiseringen ved Universitetsbiblioteket: Bibliotek for psykologi og jus er etablert som egen avdeling.

Bibliotekstyret vedtok i møte 03.10.2006, sak BS 3/06.05.05 følgende:
Bibliotekstyret anbefaler at PJ-biblioteket skilles ut som egen avdeling og ber bibliotekdirektøren initiere en slik prosess. 

Ansatte og tillitsvalgte ved Universitetsbiblioteket er orientert om de aktuelle planene om å utskille PJ-biblioteket som egen avdeling. Universitetsbiblioteket opplyser at det synes som at det er en oppfatning om at dette er en god løsning.. 

Universitetsdirektøren slutter seg til forslaget fra Universitetsbiblioteket vedrørende ny organisasjonsmodell, og legger fram følgende innstilling til 
vedtak
1. Universitetsstyret godkjenner vedtaket i bibliotekstyret om å skille ut bibliotek for psykologi og jus som egen avdeling. 

